
ДО

ДОБРИЧКИ ОБЩИНСКИ СЪВЕТ

ГРАД ДОБРИЧ

ДОКЛАДНА ЗАПИСКА

ОТ СОНЯ ИВАНОВА ГЕОРГИЕВА  

Кмет  на Община Добричка, град Добрич

Относно: Осигуряване на временен безлихвен заем от бюджетната сметка на Община Добричка 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На 13.10.2025г. е сключен Административен договор № 08/Г.6/01/003406-C01  между Община Добричка и Държавен фонд „Земеделие“ за изпълнение на проект  „Рехабилитация на водопровод по улица "Десета" с. Ведрина, включително CBO и улична настилка“ за предоставяне на безвъзмездна финансова помощ по Интервенция ІІ.Г.6 „Инвестиции в основни услуги и дребни по мащаби инфраструктура в селските райони“  от Стратегическия план за развитие на земеделието и селските райони за периода 2023-2027г.
Одобрената безвъзмездна финансова помощ по административния договор е в размер на 279 192,92 евро . Съгласно чл. 3 от Административния Договор и Раздел Б. от Условията за изпълнение, Бенефициентът може да получи авансово плащане след  провеждане на процедура за избор на изпълнител по реда на ЗОП, и вписване на избраните изпълнители в административния договор. Към настоящия момент е избран изпълнител и е сключен е договор № 58/27.07.2026 год. на стойност 278 827,44 евро с включен ДДС. Процедурата е обект на последващ контрол от ДФЗ съгласно указанията на УО. Открита е строителна площадка на 04.08.2026 год. Съгласно чл.9, ал.1 от договора, изпълнителят има право на междинни плащания в размер до 50% (петдесет на сто) от цената за действително извършените строителни и монтажни работи, като първото междинно плащане е при фактическо изпълнение на строителството на/над 15% (петнадесет на сто) от цялото Строителство.
В тази връзка за Община Добричка се явява обоснована необходимост да поиска предоставяне на временен безлихвен заем от бюджетната сметка в размер на 139 414,00 евро.
След постъпване на авансово плащане от ДФ „Земеделие“, което ще бъде извършено след приключване на процедурата по последващ контрол, средствата ще бъдат възстановени по бюджетната сметка на общината.
Предвид гореизложеното предлагам следното,

ПРОЕКТ!

РЕШЕНИЕ:

На основание чл.21, ал.1, т.6 и ал.2 от Закона за местното самоуправление и местната администрация (ЗМСМА), чл. 104, ал.1, т.5 и ал.4 от Закона за публични финанси, Добрички общински съвет дава съгласие:

1. Да се предостави Временен безлихвен заем в размер на 139 414,00 евро от бюджетната сметка на Община Добричка, по сметката за Европейски средства на Община Добричка, за финансиране на разходи по Административен договор № 08/Г.6/01/003406-C01  от 13.10.2025 год. за изпълнение на проект  „Рехабилитация на водопровод по улица "Десета" с. Ведрина, включително CBO и улична настилка“
2. Средствата от Временния безлихвен заем да се възстановят по бюджетната сметка на Общината при постъпване на авансовото плащане от ДФ „Земеделие“ по Административен договор № 08/Г.6/01/003406-C01, но не по –късно от 31.12.2026г.
3. Възлага на кмета на Община Добричка последващи законови действия.

ВНАСЯ,

СОНЯ ГЕОРГИЕВА
Кмет на Община Добричка

Съгласували:

Румяна Иванова - Зам.-кмет ХДЕППИП
Дико Иванов – Зам.-кмет ФСД

Таня Борисова – Директор на дирекция ХДЕППИП

Веселка Петрова – Директор на дирекция ФСД
Юрист при Община Добричка

Изготвил: 
Росица Йорданова – Началник отдел ЕППИП

